open-index/open-wikipedia-markdown huggingface dataset:
Νόρα Τζόουνς

Η **Νόρα Τζόουνς** (αγγλ.:*Norah Jones*, πραγματικό όνομα: *Geetali Norah Jones-Shankar*, 30 Μαρτίου 1979) είναι Αμερικανίδα τραγουδίστρια και πιανίστα. Είναι κόρη του Ινδού μουσικού Ραβί Σανκάρ από το δεύτερο γάμο του με την Σού Τζόουνς.

Η μουσική της Τζόουνς χαρακτηρίζεται από μία ιδιαίτερη μίξη τζαζ, παραδοσιακής φωνητικής ποπ, μπλουζ και κάουντρι. Το 1996 κέρδισε το βραβείο της καλύτερης τζαζ τραγουδίστριας και της καλύτερης σύνθεσης στα φοιτητικά βραβεία του περιοδικού Downbeat. Με το συγκρότημα της, το οποίο εκτός της ιδίας συμμετέχουν οι Τζέσι Χάρις (σύνθεση, κιθάρα), Λη Αλεξάντερ (μπάσο) και Νταν Ρίζερ (ντραμς), υπέγραψαν συνεργασία με την εταιρεία Blue Note Records το 2001. Το πρώτο άλμπουμ της στην εταιρεία με τίτλο "Come Away With Me" κυκλοφόρησε στις αρχές του 2002 με τεράστια εμπορική επιτυχία, πουλώντας περισσότερα από 18 εκατομμύρια αντίτυπα και έγινε πολυπλατινένιο. Η επιτυχία του άλμπουμ ήταν πρωτοφανής συνθήκη για την Blue Note και αυτό το άλμπουμ άλλαξε την μετέπειτα πορεία του ιστορικού τζαζ label. Το 2003 η Τζόουνς συμμετείχε στο γκρουπ Little Willies, ένα σχήμα αφιερωμένο στην μουσική των Χανκ Γουίλιαμς, Γουίλι Νέλσον και Κρις Κριστόφερσον. Το 2004 κυκλοφόρησε το δεύτερο της δίσκο στην Blue Note με τίτλο "Feels Like Home", ένα άλμπουμ που την καθιέρωσε σαν μία από τις σημαντικότερες νέες τραγουδίστριας της παγκόσμιας ποπ σκηνής.

## Δισκογραφία
### Άλμπουμς
* 2001 : *First Sessions* (EP)
* 2002 : *Come Away With Me*
* 2003 : *New York City* (με τον Peter Malick)
* 2004 : *Feels Like Home*
* 2007 : *Not Too Late*
* 2009 : *The Fall*
* 2012 : *Little Broken Hearts*
* 2013 : *[[Foreverly]]* (με τον Μπίλι Τζο Άρμστρονγκ)
* 2016 : *Day Breaks*
* 2020: *Pick Me Up Off the Floor*

### DVD και βίντεο
* 2002 : *Live In New Orleans*
* 2004 : *Live In 2004*

## Παραπομπές


## Εξωτερικοί σύνδεσμοι

*  

Τζοουνς Νορα
Τζοουνς Νορα
Κατηγορία:Νικητές World Music Awards
Κατηγορία:Αμερικανίδες ηθοποιοί κινηματογράφου
Θεοδώρητος ο Κύρου

Ο **Θεοδώρητος** (393 – 457) ήταν σημαντικός συγγραφέας, δεινός θεολόγος και χριστιανός επίσκοπος της Κύρρου (423-457), πρωτεύουσας της συριακής επαρχίας της Κυρρηστικής. Θεωρείται ως «ο μεγαλύτερος ερμηνευτής της Ανατολής».

## Ο βίος του
Γεννήθηκε στην Αντιόχεια της Συρίας. Έλαβε εκπαίδευση στη μονή του Αγίου Ευπρέπιου κοντά στην Αντιόχεια. Διορίστηκε διάκονος από τον επίσκοπο Πορφύριο τον Γαζαίο και εκλέχτηκε επίσκοπος Κύρου το 420 και το 423. Ως μαθητής του Διόδωρου από την Ταρσό και του Θεόδωρου της Μοψουεστίας (Μόψου), συμμετείχε στη μειοψηφία της Συνόδου της Εφέσου το 431 η οποία εκδίωξε τον Νεστόριο. Εντούτοις, η "ληστρική" Σύνοδος της Εφέσου το 449 εκδίωξε τον ίδιο και τον εξανάγκασε να αποσυρθεί στη μονή Απάμειας. Η Σύνοδος της Χαλκηδόνας, όμως, τον επανέφερε στην προηγούμενη θέση του. Πέθανε είτε στην Κύρο είτε στη μονή κοντά στην Απάμεια.

Τα μέλη της Ε' Οικουμενικής Συνόδου το 553 «τὰ τε γραφέντα παρὰ Θεοδωρήτου κατὰ τῆς ὀρθῆς πίστεως, καὶ τῶν δώδεκα κεφαλαίων τοῦ μακαρίου Κυρίλλου, καὶ τὴν λεγομένην [προς] Ἴβα[ν] [Εδέσσης] ἐπιστολήν, συνοδικῶς ἀνεθεμάτισάν τε καὶ ἐβδελύξαντο», όπως επίσης και εκείνους που είχαν συγγράψει ή επρόκειτο να συγγράψουν προς υπεράσπισή του.

## Τα έργα του
Υπήρξε πολυγραφότατος συγγραφέας. Έχουν επιζήσει έως τις μέρες μας έργα, ομιλίες και επιστολές του ερμηνευτικά, ιστορικά, πολεμικής και δογματικά. Αλλά το κύριο έργο του είναι η *[[Εκκλησιαστική Ιστορία (Θεοδώρητου)|Εκκλησιαστική Ιστορία]]*, η οποία καλύπτει την περίοδο από 325 έως το 429, η οποία μεταφράστηκε στα γαλλικά από τον Ματέ (Mathée) του Πουατιέ το 1544. Η πρώτη συλλογή των έργων του εκδόθηκε τον Σερμόν το 1642.

Μερικά από τα έργα του είναι τα εξής:

* *Αιρετικής Κακομυθίας Επιτομή*
* *Φιλόθεος Ιστορία* (*Historia Religiosa*)
* *Θεοδωρήτου Εκκλησιαστική Ιστορία*
* *Ελληνικών Θεραπευτική Παθημάτων*
* *Ερανιστής ή Πολύμορφος*
* *Περί της Αγίας και Ζωοποιού Τριάδος*
* *Περί της του Κυρίου Ενανθρωπήσεως*
* *Περί Πρόνοιας, Λόγοι Δέκα*
* *Κατά Νεστορίου Προς Σποράκιον*
* *Ερμηνεία της Προφητείας του Θείου Ιερεμίου*
* *Ερμηνεία της Προφητείας του Θείου Ιεζεκιήλ*
* *Υπόμνημα εις τας Οράσεις του Προφήτου Δανιήλ*

## Υποσημειώσεις


## Βιβλιογραφία
* Τατάκης Βασίλειος, *Η Βυζαντινή φιλοσοφία*, 1977, Εταιρεία Σπουδών Νεοελληνικού Πολιτισμού και Γενικής Παιδείας.
* *Καθολική Εγυκλοπαίδεια*, λήμμα "Θεοδώρητος" 
* *[http://www.earlychurch.org.uk/theodoret.php A Religious Encyclopaedia or Dictionary of Biblical, Historical, Doctrinal, and Practical Theology]*, Philip Schaff, 3rd edn., Vol. 4. Toronto, New York & London: Funk & Wagnalls Company, 1894. σ. 2826 

## Πρόσθετη ανάγνωση
* Nicene and Post-Nicene Fathers, στην ιστοσελίδα ccel.org: Η *Εκκλησιαστική Ιστορία*, οι *Διάλογοι* και οι *Επιστολές* 

Κατηγορία:Αρχιεπίσκοποι Κύρου
Κατηγορία:Σύροι κληρικοί
Κατηγορία:Σύροι θεολόγοι
Κατηγορία:Εκκλησιαστικοί Πατέρες
Κατηγορία:Νεστοριανισμός
Κατηγορία:Επίσκοποι του 5ου αιώνα
Κατάλογος πόλεων της Ελλάδας

Ο **κατάλογος των πόλεων της Ελλάδας** περιλαμβάνει τους οικισμούς της Ελλάδας με μόνιμο πληθυσμό άνω των **10.000 κατοίκων**, σύμφωνα με τα αποτελέσματα της Απογραφής του 2021, που διενήργησε η Ελληνική Στατιστική Αρχή. 

## Πόλεις άνω των 10.000 κατοίκων

### Κωμοπόλεις της Ελλάδας (από 5.000 έως 9.999 κατ.)

### Κωμοπόλεις της Ελλάδας (από 2.000 έως 4.999 κατ.)

**Σύνολο Πληθυσμού Χώρας**

## Εικόνες πόλεων

Αρχείο:Thessaloniki Olympus.jpg|Θεσσαλονίκη
Αρχείο:Patras Varasova 2008.jpg|Πάτρα
Αρχείο:HeraklionStadt07.JPG|Ηράκλειο
Αρχείο:Pinios river and church of Agios Achilios.jpg|Λάρισα
Αρχείο:Volos-bynight.JPG|Βόλος
Αρχείο:Τα Γιάννενα από το Μιτσικέλι-cropped.jpg|Ιωάννινα
Αρχείο:Old City Varousi.jpg|Τρίκαλα
Αρχείο:Χαλκίδα 0067.jpg|Χαλκίδα
Αρχείο:Serres overview.jpg|Σέρρες
Αρχείο:Φάρος Αλεξανδρούπολης 2.jpg|Αλεξανδρούπολη
Αρχείο:Agrinio, Etolio-Acarnania Prefecture, Greece - city by evening.jpg|Αγρίνιο
Αρχείο:Kavalapanorama.jpg|Καβάλα
Αρχείο:Chania - Venetian harbor 3.jpg|Χανιά
Αρχείο:RhodosStadtzentrum4.JPG|Ρόδος
Αρχείο:Panoramic view of Veria - 2014.JPG|Βέροια
Αρχείο:Mytilene 2010-04-03.jpg|Μυτιλήνη
Αρχείο:CorfuTownView.JPG|Κέρκυρα
Αρχείο:Dimotiki agora Pyrgos01.jpg|Πύργος
Αρχείο:Kilkis.jpg|Κιλκίς
Αρχείο:Archaeological Museum of Thebes, Greece 04.jpg|Θήβα
Αρχείο:Argos railway station.jpg|Άργος
Αρχείο:Bridge Arta Greece.jpg|Άρτα
Αρχείο:Livadeia general.jpg|Λιβαδειά
Αρχείο:Egio Hafen.jpg|Αίγιο
Αρχείο:Kos-harbour.JPG|Κως
Αρχείο:20091128 Xanthi Greece 1.jpg|Ξάνθη
Αρχείο:Herman Spierer Tobacco Warehouse.jpg|Δράμα
Αρχείο:Kalamata Burg.jpg|Καλαμάτα
Αρχείο:Eleftherias square in Lamia.jpg|Λαμία
Αρχείο:ΚΑΡΠΕΝΗΣΙ.jpg|Καρπενήσι
Αρχείο:Greece Tripoli6.jpg|Τρίπολη
Αρχείο:Syros Ano Syros u Ermoupolis140707.jpg|Ερμούπολη
Αρχείο:20090728 nafplio35.jpg|Ναύπλιο
Αρχείο:Pegasus Square in New Corinth.jpg|Κόρινθος
Αρχείο:Kalavrita Peloponnese 2006.jpg|Καλάβρυτα
Αρχείο:Amfilochia, Etolio-Acarnania prefecture, Greece - City at night.jpg|Αμφιλοχία
Αρχείο:Igoumenitsa panorama.JPG|Ηγουμενίτσα
Αρχείο:023 Kostur.jpg|Καστοριά
Αρχείο:Komotini Center.JPG|Κομοτηνή
Αρχείο:Zakintos - panorama.jpg|Ζάκυνθος
Αρχείο:Η πόλη της Φλώρινας.jpg|Φλώρινα
Αρχείο:Port of Preveza 2013.jpg|Πρέβεζα
Αρχείο:Achilles thniskon in Corfu.jpg|Κέρκυρα
Αρχείο:Συντριβάνι, Αμαλιάδα - panoramio (1).jpg|Αμαλιάδα
Αρχείο:Πλατεία Αιμιλιανού Γρεβενών.jpg|Γρεβενά
Αρχείο:Amfissa apopsi.jpg|Άμφισσα
Αρχείο:Ierapetra C.jpg|Ιεράπετρα
Αρχείο:Overview of Parga.jpg|Πάργα
Αρχείο:Megara6.jpg|Μέγαρα
Αρχείο:Garden of Messolonghi.jpg|Μεσολόγγι
Αρχείο:Alexander the Great Statue Giannitsa.jpg|Γιαννιτσά
Αρχείο:ModernSparta.jpg|Σπάρτη
Αρχείο:Anchoring-4.JPG|Πειραιάς
Αρχείο:Άγιος Νικόλαος 0607.jpg|Άγιος Νικόλαος
Αρχείο:Ρέθυμνο 0388.jpg|Ρέθυμνο


## Παραπομπές


Ελλάδας
Συμφωνικό ποίημα

Το **συμφωνικό ποίημα** είναι μια εκτενής σύνθεση για συμφωνική ορχήστρα που προσπαθεί να αποδώσει με μουσικά μέσα εξωμουσικό περιεχόμενο, για παράδειγμα εντυπώσεις από ανθρώπους, τοπία, ζωγραφικούς πίνακες ή  λογοτεχνικά έργα. Είναι μια μορφή προγραμματικής μουσικής και έπαιξε ιδιαίτερο ρόλο στη Ρομαντική μουσική του 19ου αι. Το συγκεκριμένο είδος είχε επίσης σημαντική επίδραση στη δημιουργία των εθνικών σχολών, γιατί έδινε τη δυνατότητα στον συνθέτη να ενσωματώνει άμεσα εθνικά ή και λαϊκά στοιχεία στην μουσική του και να τα επεξεργάζεται κατάλληλα, έτσι ώστε να παραπέμπουν σε ένα εθνικό περιεχόμενο.

Το συμφωνικό ποίημα, έδινε επίσης την δυνατότητα στον συνθέτη να διαμορφώνει ελεύθερα την σύνθεσή του, ακολουθώντας το θέμα που είχε επιλέξει ως εξωμουσικό περιεχόμενο και όχι αναγκαστικά τις παραδεδομένες μουσικές μορφές της εποχής. Η εξέλιξη αυτή σχετίζεται και με την πεποίθηση πολλών ρομαντικών συνθετών ότι η φόρμα της συμφωνίας, η οποία προερχόταν από την κλασική σχολή της Βιέννης, δεν μπορούσε να οδηγήσει σε καμία περαιτέρω εξέλιξη την συμφωνική μουσική. Κάποιοι συνθέτες όμως, με κύριο εκπρόσωπο τον Μπραμς, συνέχιζαν να χρησιμοποιούν τη φόρμα της συμφωνίας, με αποτέλεσμα να δημιουργηθούν δύο σχολές, ο διαχωρισμός των οποίων ήταν εμφανής από την διαμάχη που αναπτύχθηκε ανάμεσα στους οπαδούς των Σούμαν και Μπραμς από τη μία, και των Βάγκνερ και Λιστ από την άλλη.

## Ο εμπνευστής
Δημιουργός του συμφωνικού ποιήματος και εμπνευστής του όρου είναι ο Φραντς Λιστ, ο οποίος συνέθεσε 13 συμφωνικά ποιήματα. Το καθένα από αυτά έχει ένα μόνο μέρος, αντί για τρία ή τέσσερα που έχουν συνήθως οι συμφωνίες, ενώ η μορφή τους δεν ακολουθεί κάποιο συγκεκριμένο μορφολογικό πρότυπο της εποχής, όπως η φόρμα σονάτας, αλλά η δομή της μουσικής προσπαθεί να ακολουθήσει ένα εξωμουσικό περιεχόμενο, το οποίο σχετίζεται συνήθως με κάποιο ποίημα ή άλλο λογοτεχνικό έργο και υποδηλώνεται στον τίτλο του συμφωνικού ποιήματος. Κάποια από τα γνωστότερα συμφωνικά ποιήματα του Λιστ είναι τα *Les Preludes* (σχετίζεται με ομώνυμο ποίημα του Αλφόνς ντε Λαμαρτέν), *Άμλετ* (εμπνευσμένο από το έργο του Σαίξπηρ), *Mazeppa* (από ποίημα του Ουγκώ), και «Προμηθέας» (από τον αρχαιοελληνικό μύθο αλλά και από ομώνυμο ποίημα του Χέρντερ).

## Διάσημα συμφωνικά ποιήματα
* *[[Νύχτα Στο Φαλακρό Βουνό]]*, του Μοντέστ Μουσόργκσκι
* *Η πατρίδα μου*, κύκλος έξι συμφωνικών ποιημάτων με γνωστότερο τον «Μολδάβα» του Μπέντριχ Σμέτανα
* *Φινλανδία* του Γιαν Σιμπέλιους
* *Τάδε έφη Ζαρατούστρα* του Ρίχαρντ Στράους

Συμφωνικο ποιημα
Ωραπόλλων

Ο **Ωραπόλλων** ήταν Έλληνας γραμματικός, διδάσκαλος, υπομνηματιστής και ιερέας της αιγυπτιακής θρησκείας που έζησε στην Αλεξάνδρεια τον 5ο αιώνα. 

Δίδαξε γραμματική στην Αλεξάνδρεια και στην Κωνσταντινούπολη. 

Ο Σουίδας τον αναφέρει ως συντάκτη και υπομνηματιστή του Ομήρου, του Αλκαίου και του Σοφοκλέους. Του αποδίδεται επίσης το επιγραφόμενο έργο «Τα Ιερογλυφικά», που υποτίθεται πως συντάχθηκε αρχικά στην Αιγυπτιακή γλώσσα και του οποίου σώζεται η Ελληνική μετάφραση κάποιου Φιλίππου. Σ΄ αυτό το έργο ερμηνεύεται η ιερογλυφική γραφή κατά ιδιάζοντα και περίεργο τρόπο. 

Επίσης αναφέρεται ότι ο Ωραπόλλων είναι εκείνος που συνέγραψε και τα «Τεμενικά».
## Παραπομπές


Κατηγορία:Αρχαίοι Έλληνες γραμματικοί
Κατηγορία:Αρχαίοι Έλληνες συγγραφείς
Κατηγορία:Αρχαίοι Αιγύπτιοι συγγραφείς
Αλ Ναΐρ

**Αλ Ναΐρ** είναι το ιδιαίτερο όνομα του αστέρα **α (άλφα)** του αστερισμού Γερανού. Το όνομα Αλ Ναΐρ είναι αραβικό (παραδίδεται από τον Al Tizini) και σημαίνει «ο λαμπρός». Πραγματικά, είναι ο φωτεινότερος όλων των αστέρων του Γερανού και σημειώνει τη δεξιά πλευρά του σώματος του πουλιού. Οι ίδιοι οι `Αραβες ωστόσο τον τοποθετούσαν στην ουρά του ψαριού που σήμερα αναγνωρίζεται ως ξεχωριστός αστερισμός, ο Νότιος Ιχθύς. Οι αρχαίοι Κινέζοι αποκαλούσαν τον αστέρα **Ke**. Είναι μόλις ορατός από την Ελλάδα, στον νότιο ορίζοντα, τα φθινοπωρινά βράδια.

Ο Αλ Ναΐρ είναι κυανός υπογίγαντας με απόλυτο μέγεθος -0,74, είναι δηλαδή στην πραγματικότητα 380 φορές λαμπρότερος από τον `Ηλιο, ενώ η θερμοκρασία της επιφάνειάς του ανέρχεται σε 13.500 K. Η διάμετρός του είναι 3,6 φορές μεγαλύτερη της ηλιακής. Απομακρύνεται από το Ηλιακό Σύστημα με ταχύτητα 10,9 χιλιόμετρα το δευτερόλεπτο.

## Δείτε επίσης
* Κατάλογος αστέρων του Γερανού

Αλ Ναιρ
Αλ Ναιρ
Κατηγορία:Αστέρες με ονομασία κατά Bayer
Ανδρέας Μιχαλιτσιάνος

Ο **Ανδρέας Γ. Μιχαλιτσιάνος** (Αλεξάνδρεια, 22 Μαΐου 1947 – Βαλτιμόρη, 29 Οκτωβρίου 1997) ήταν Ελληνοαμερικανός αστρονόμος, ερευνητής στο Κέντρο Διαστημικής Πτήσεως Goddard (Goddard Space Flight Center) της NASA, κέντρο στο οποίο είχε προαχθεί σε επικεφαλής του εκεί Εργαστηρίου Αστρονομίας και Ηλιακής Φυσικής.

Γεννήθηκε στην Αίγυπτο, αλλά όταν ήταν μόλις δύο ετών μετακόμισε με την οικογένειά του στη Νέα Υόρκη. Ο πατέρας του, ο Γεράσιμος Μιχαλιτσιάνος, ήταν πλοίαρχος του εμπορικού ναυτικού, στο πλοίο "Foundation Star", όταν αυτό βυθίστηκε κατά τη διάρκεια τυφώνα, στις 24 Σεπτεμβρίου 1952 στα ανοικτά των ακτών της Βιρτζίνια. Ο Γεράσιμος διασώθηκε με μέλη του πληρώματός του, αλλά πέθανε λίγο αργότερα από πνευμονία. Ο Ανδρέας έδειξε από μικρός ενδιαφέρον για την αστρονομία και τη φυσική. Σε ηλικία 16 ετών κέρδισε ένα επιστημονικό διαγωνισμό και το 1968 (21 ετών) πήρε το πτυχίο της Φυσικής από το Πανεπιστήμιο της Αριζόνα, εργαζόμενος ταυτόχρονα στο κοντινό Αστεροσκοπείο Κιτ Πηκ για να πληρώσει τα δίδακτρά του.

Στη συνέχεια κέρδισε πλήρη υποτροφία για μεταπτυχιακές σπουδές και πήρε το διδακτορικό του (Ph.D.) στην Αστροφυσική από το Churchill College του Πανεπιστημίου του Κέμπριτζ το 1976. Ασχολήθηκε ως ερευνητής στο Ινστιτούτο Τεχνολογίας της Καλιφόρνια, το περίφημο Caltech, και στο Κέντρο Διαστημικής Πτήσεως Goddard (Goddard Space Flight Center) της NASA από τη δεκαετία του 1970 μέχρι το θάνατό του. Ο Μιχαλιτσιάνος συμμετέσχε σε προγράμματα όπως το Διαστημικό Τηλεσκόπιο Χαμπλ και ο δορυφόρος υπεριώδους International Ultraviolet Explorer (IUE), και τιμήθηκε επανειλημμένα για τις συνεισφορές του σε αυτά. Προάχθηκε σε επικεφαλής του Εργαστηρίου Αστρονομίας και Ηλιακής Φυσικής (Solar Physics Division) στο Goddard στις αρχές του 1997.

Ο Ανδρέας Μιχαλιτσιάνος ήταν παντρεμένος και με τη σύζυγό του είχαν τρία παιδιά, δύο κόρες και ένα γιο. Πέθανε μετά από μακρά ασθένεια (όγκο στον εγκέφαλο).

## Δείτε επίσης
Το όνομα «Ανδρέας Μιχαλιτσιάνος» δόθηκε προς τιμή του σε ένα από τα ρομποτικά τηλεσκόπια του Αστεροσκοπείου της Εκπαίδευσης «Εύδοξος», στο ελληνικό νησί Κεφαλονιά.

Κατηγορία:Έλληνες αστρονόμοι
Κατηγορία:Αμερικανοί αστρονόμοι
Κατηγορία:Αστροφυσικοί
Κατηγορία:Ελληνοαμερικανοί επιστήμονες
Κατηγορία:Λήμματα που χρειάζονται παραπομπές
Κατηγορία:Έλληνες της Αιγύπτου
Κατηγορία:NASA (πρόσωπα)
Κρατικό ομόλογο

Το **κρατικό ομόλογο** ή **κυβερνητικό ομόλογο** (αγγλικά: treasury bond) είναι η συνηθέστερη και πιο κοινή περίπτωση ομολόγου. Ομόλογα τέτοιου τύπου συναντώνται σε πολλές χώρες. Εκδίδονται για σχετικά μεγάλα ποσά, θεωρούνται εξαιρετικής πιστωτικής αξίας και έχουν μεγάλη ρευστότητα. Με τον τρόπο αυτό οι κυβερνήσεις καλύπτουν σε ένα βαθμό τις δανειακές τους ανάγκες. Θεωρούνται σημείο αναφοράς για την τιμολόγηση όλων των άλλων εκδόσεων.

Η αγορά των κυβερνητικών ομολόγων των ΗΠΑ είναι η μεγαλύτερη στον κόσμο αποτελώντας γι’ αυτό σημείο αναφοράς των διεθνών αγορών, με τα T-bonds, T-bills, T-notes (όπου το Τ σημαίνει Treasury).

Μεταξύ των βασικών αιτιών που συντέλεσαν σε αυτήν την ανάπτυξη ήταν τα μεγάλα ελλείμματα του προϋπολογισμού της χώρας και η διεθνοποίηση της αγοράς αυτής αφού ο αριθμός των ξένων επενδυτών αυξήθηκε με γρήγορους ρυθμούς. Σήμερα το μεγαλύτερο μέρος των κυβερνητικών ομολόγων βρίσκεται στα χέρια ξένων επενδυτών.

Προϊόντα αυτής της αγοράς είναι τα έντοκα γραμμάτια (αγγλικά: treasury bills), τα ομόλογα με διάρκεια από 2 έως 10 χρόνια (αγγλικά: treasury notes) και τα  ομόλογα με διάρκεια  μεγαλύτερη των 10 ετών (αγγλικά: treasury bonds). Δημοφιλέστερα και γνωστότερα μεταξύ των τελευταίων τα 30χρόνα ομόλογα, η απόδοση των οποίων είναι σημείο αναφοράς της τάσεως των μακροχρονίων επιτοκίων στις ΗΠΑ.

Άλλες σημαντικές αγορές κρατικών ομολόγων είναι αυτή της Ιαπωνίας, της Γερμανίας και της Μ. Βρετανίας.

Κατηγορία:Μορφές χρηματοδότησης
Κατηγορία:Δίκαιο αξιογράφων
Κατηγορία:Τραπεζικές συναλλαγές
Κατηγορία:Τραπεζικό Δίκαιο
Επιχειρηματικό ομόλογο

Ένα **επιχειρηματικό ομόλογο** (αγγλικά: corporate bond) αποτελεί ένα χρηματοοικονομικό προϊόν το οποίο προορίζεται να χρηματοδοτήσει επιχειρηματικά χρέη. Είναι φυσικό να μη θεωρείται ίδιας ποιότητας με το κυβερνητικό, αλλά τόσο η πιστωτική του αξία όσο και η ρευστότητα των αγορών του εξαρτώνται από την πιστοληπτική ικανότητα του εκδότη. Τέτοια ομόλογα έχουν εκδοθεί από βιομηχανικές εταιρείες, επιχειρήσεις κοινής ωφέλειας ή και τράπεζες.

Κατηγορία:Μορφές χρηματοδότησης
Κατηγορία:Δίκαιο αξιογράφων
Κατηγορία:Τραπεζικές συναλλαγές
Κατηγορία:Τραπεζικό Δίκαιο
Υπερεθνικό ομόλογο

Το **υπερεθνικό ομόλογο** (αγγλικά: supranational bond) εκδίδεται από διεθνείς οργανισμούς που έχουν την καλύτερη δυνατή αξιολόγηση από πλευράς κινδύνου (triple A). Τέτοιοι οργανισμοί είναι η Παγκόσμια τράπεζα (World Bank), η Ευρωπαϊκή επενδυτική τράπεζα (European Investment Bank) κ.α. Έχουν κάνει δε εκδόσεις σε όλα τα σημαντικά νομίσματα.

Κατηγορία:Μορφές χρηματοδότησης
Κατηγορία:Δίκαιο αξιογράφων
Κατηγορία:Τραπεζικές συναλλαγές
Κατηγορία:Τραπεζικό Δίκαιο
Διεθνές ομόλογο

Το **διεθνές ομόλογο** (αγγλικά: international bond) διατίθεται, κυρίως, έξω από τη χώρα – έδρα του δανειζόμενου. Τα διεθνή ομόλογα χωρίζονται στις εξής κατηγορίες:

*Ξένα ομόλογα (αγγλικά: foreign bonds)
Είναι διεθνή ομόλογα που εκδίδονται σε νόμισμα διαφορετικό από εκείνο της χώρας του εκδότη και διατίθενται σαν εγχώρια ομόλογα στην χώρα του νομίσματος αυτού. 

Τα ομόλογα αυτού του τύπου είναι αρκετά συνηθισμένα και φέρουν ονομασίες συνδεδεμένες με την ιστορία και τις παραδόσεις των χωρών που διατίθενται. Όπως τα Yankees που διατίθενται στις ΗΠΑ από μη Αμερικανούς εκδότες, τα Samurais που διατίθενται στην Ιαπωνία από μη Ιάπωνες εκδότες, τα Marathons στην Ελλάδα από ξένους εκδότες κ.λ.π.

*Παγκόσμια ομόλογα (αγγλικά: global bonds)
Είναι ομόλογα διαπραγματεύσιμα ταυτόχρονα σε περισσότερες από μία χώρες στην ίδια, φυσικά τιμή. Το πρώτο διεθνές ομόλογο εκδόθηκε από την Παγκόσμια τράπεζα το 1989. Είναι μια αποτελεσματική μέθοδος δανεισμού είτε για κράτη είτε για υπερεθνικούς οργανισμούς. Συνήθως οι εκδόσεις γίνονται σε USD, σε JPY και σε EUR. Διατίθενται σε μία ευρεία βάση επενδυτών.

Κατηγορία:Μορφές χρηματοδότησης
Κατηγορία:Δίκαιο αξιογράφων
Κατηγορία:Τραπεζικές συναλλαγές
Κατηγορία:Τραπεζικό Δίκαιο
Vueling

μικρογραφία|Αεροπλάνο της Vueling
μικρογραφία|Τα κεντρικά γραφεία της αεροπορικής εταιρείας
Η **Vueling** (IPA [ˈbwelin]) είναι ισπανική αεροπορική εταιρεία χαμηλού κόστους και η δεύτερη σε μέγεθος μετά την Iberia. Ιδρύθηκε το 2004 και πετάει κυρίως σε ισπανικούς προορισμούς, αλλά έχει και κάποιες πτήσεις προς την υπόλοιπη Ευρώπη. To 2009 μετά από έρευνα της Skytrax Research χαρακτηρίστηκε ως η τρίτη εταιρία χαμηλού κόστους στη δυτική Ευρώπη μετά την EasyJet και την Aer Arann.

Οι κυρίως επενδυτές της εταιρείας είναι:

* Apax Partners (39%)
* Inversiones Hemisferio (Grupo Planeta) (30%)
* Διοικητική ομάδα (23%)
* Jet Blue Airlines (7%)

## Προορισμοί

* Αλικάντε
* Άμστερνταμ
* Αθήνα
* Αμμάν
* Αστούριας
* Α Κορούνια
* Βαρκελώνη
* Βαλένθια
* Βενετία
* Βερόνα
* Βιέννη
* Βρυξέλλες
* Γρανάδα
* Ζυρίχη
* Ίμπιζα
* Λισαβόνα
* Μαδρίτη
* Μάλαγα
* Μινόρκα
* Μιλάνο
* Μάλτα
* Μόσχα
* Μπιλμπάο
* Πάλμα
* Παρίσι
* Ρώμη
* Σαντιάγο
* Σεβίλη
* Τελ Αβίβ
* Κωνσταντινούπολη
* Καζαμπλάνκα
* Μαρακές
* Νάπολη
* Παλέρμο
* Πίζα
* Λονδίνο
* Τουλούζη

## Στόλος
Η εταιρεία ξεκίνησε με Airbus A320-200. Τα αεροπλάνα είναι εξοπλισμένα με 180 θέσεις, σε διάταξη 3-3. Business θέσεις δεν υπάρχουν. Στις αρχές του 2006 ο στόλος αποτελείτο από 9 Airbus 320, αλλά η εταιρεία σκέφτεται την αγορά πρόσθετων 20 Airbus 320. Το 2011 η εταιρεία αναφέρει ότι ο στόλος της αποτελείται από 35 αεροπλάνα.

## Σημειώσεις
Η εταιρεία είναι γνωστή για την έμφαση στο μάρκετινγκ, με πολύγλωσσες διαφημίσεις. Το όνομα της είναι χαρακτηριστικό, καθώς βγαίνει από το ισπανικό volar αλλά με την κατάληξη -ing για να δηλώσει τον διεθνή χαρακτήρα της εταιρείας.

Συμφωνα με την εταιρεία οι επιβάτες που μεταφέρθηκαν είναι:

## Παραπομπές


## Εξωτερικοί Σύνδεσμοι

Κατηγορία:Ισπανικές αεροπορικές εταιρείες
Lionsgate Films

Η **Lions Gate Films** είναι μια αμερικανική εταιρεία παραγωγής κινηματογραφικών ταινιών και ανήκει στη Lions Gate Entertainment με έδρα το Βανκούβερ και στο Σάντα Μόνικα. 

## Ταινίες
Η εταιρεία αναλαμβάνει ταινίες ανεξάρτητες ή ξένες παραγωγές. Έγινε γνωστή από το ντοκιμαντέρ *Fahrenheit 9/11* του Μάικλ Μουρ και το *American Psycho* της Mary Harron. Η εταιρεία προηγουμένως είχε κυκλοφορήσει ταινίες όπως το *Affliction* που κέρδισε Όσκαρ δεύτερου ανδρικού ρόλου το 1999 το *Gods and Monsters* που κέρδισε Όσκαρ καλύτερου σεναρίου το 1998 και το *Dogma* του Κέβιν Σμιθ.

Το 2004 συνέχισε με ταινίες που κατέληξαν να γίνουν επιτυχίες, όπως το *Hotel Rwanda* (υποψήφια για 3 Όσκαρ), το *[[Crash (ταινία 2004)|Crash]]* , που ήταν μία από τις εκπλήξεις της 78ης Απονομής των βραβείων Όσκαρ (κέρδισε τα Όσκαρ καλύτερης ταινίας, καλύτερου πρωτότυπου σεναρίου και καλύτερου μοντάζ) του 2006 (παρόλο που η ταινία βγήκε το 2004) και το *Saw*, μια από τις πιο τρομακτικές και πιο επιτυχημένες ταινίες της χρονιάς (έκανε εισπράξεις 100 εκ. $ με προϋπολογισμό μόλις ενός εκατομμυρίου).

To 2005 κυκλοφόρησε τις ταινίες *Lord of War* και *Saw II* (εισπράξεις 120 εκ. $ με προϋπολογισμό 4 εκατ).

Αυτή τη στιγμή θεωρείται μια απο τις πιο επιτυχημένες εταιρείες κινηματογράφου με έδρα εκτός των Ηνωμένων Πολιτειών καθώς και μια απο τις πιο κερδοφόρες επιχείρησεις ανεξάρτητων ταινιών. 

Κατηγορία:Κινηματογραφικές εταιρίες παραγωγής
Κατηγορία:Κινηματογράφος στον Καναδά
Κατηγορία:Lions Gate Entertainment
Κατηγορία:Εταιρείες διανομής ταινιών των Ηνωμένων Πολιτειών
Μέλας Δρυμός

[thumb|right|250px|Η τοποθεσία του δάσους στη [Γερμανία]]
Ο **Μέλας Δρυμός** (γερμανικά: *Schwarzwald*) είναι ένα μεγάλο δάσος στη νοτιοδυτική Γερμανία στο κρατίδιο της Βάδης-Βυρτεμβέργης ανάμεσα στον ποταμό Ρήνο δυτικά και τις πηγές του Δούναβη νότια. Παρά το όνομα, το δάσος δεν θεωρείται πια  το πιο «σκοτεινό» σε χρώματα σε σχέση με τα υπόλοιπα δάση κωνοφόρων της Γερμανίας. Η μεγαλύτερη πόλη στα όρια του Μέλανα Δρυμού είναι το Φράιμπουργκ.

Κατηγορία:Δάση της Γερμανίας
Κατηγορία:Γεωγραφία της Βάδης-Βυρτεμβέργης
Αντρέ Σενιέ

Ο **Αντρέ Σενιέ** (30 Οκτωβρίου 1762- 25 Ιουλίου 1794) ήταν Γάλλος ποιητής. Θεωρείται ένας από τους σπουδαιότερους εκπροσώπους των νεοκλασικιστών. 

Γεννήθηκε το 1762 στην Κωνσταντινούπολη από Γάλλο πατέρα και Ελληνίδα μητέρα. Ο πατέρας του ήταν Γάλλος πρόξενος. Από την εφηβεία του, ο Σενιέ έγινε ένθερμος θαυμαστής της γλώσσας και του πολιτισμού της αρχαίας Ελλάδας. Ενώ σπούδαζε στο Παρίσι, διέπρεψε στη μετάφραση στίχων από τους κλασικούς.   Το 1784 ταξίδεψε στη Ρώμη, τη Νάπολη και την Πομπηία και εδραίωσε τις φιλοδοξίες του να γράψει με το νεοκλασικό ύφος της εποχής.  

Στη συνέχεια υπηρέτησε στο διπλωματικό σώμα. Αν και βασιλόφρων, υποστήριξε αρχικά τη Γαλλική Επανάσταση, αλλά αργότερα διαμαρτυρήθηκε για τις ακρότητες της Τρομοκρατίας. Αντιτάχθηκε σε αυτήν κυρίως με πολιτικά άρθρα σε εφημερίδες της εποχής, φυλακίστηκε στη φυλακή του Σαιν Λαζάρ. Δικάστηκε από το Επαναστατικό δικαστήριο και καρατομήθηκε στις 25 Ιουλίου 1794.  

Ο Ρομπέρ Μπραζιγιάκ Γάλλος συγγραφέας λίγο πριν εκτελεστεί για φιλο-γερμανική δράση κατά την διάρκεια του Β΄ Παγκοσμίου Πολέμου τελειώνει μέσα στην φυλακή το δοκίμιο του με πρωταγωνιστή τον Σενιέ.

Στη ζωή του βασίστηκε η όπερα "Αντρέα Σενιέ" του Ουμπέρτο Τζορντάνο.

## Έργο

### Δοκίμια
* Les Autels de la Peaur (Οι βωμοί του φόβου)

### Ποιήματα
Έγραψε διδακτικά ποιήματα, ελεγείες, ωδές, ειδύλλια (Βουκολικά) και πολιτικά ποιήματα.
*Ode au jeu de Paume (Ωδή στο σφαιριστήριο)
*L' hymne aux Suisses de Chateauvieux (Ύμνος στους Ελβετούς του Σατωβιέ)
*Ίαμβοι
*L'Ode a Charlotte Corday (Ωδή στη Σαρλότ Κορντέ)

## Πηγές
*Chénier, André de άρθρο για τον ποιητή στην *Encyclopædia Britannica* (1911)
* Μιχάλης Ν. Κατσίγερας, άρθρο για τον ποιητή και τη δίκη του, *Η Καθημερινή*, 14.07.2011

## Παραπομπές



 

Κατηγορία:Γάλλοι ποιητές
Κατηγορία:Κωνσταντινουπολίτες Έλληνες
Μαρίκα Κρεβατά

Η **Μαρίκα Κρεββατά** (Αθήνα 12 Ιουνίου 1910 - 14 Σεπτεμβρίου 1994) ήταν Ελληνίδα ηθοποιός του θεάτρου και του κινηματογράφου.

## Βιογραφία
Ήταν κόρη του Σταμάτη Κρεββατά (μουσικού) και της Σοφίας (επίσης ηθοποιού - στην Κωνσταντινούπολη, το γένος Παντελιάδη). Σε ηλικία 2 ετών έχασε τον πατέρα της και τη μικρότερη αδελφή της, Θάλεια. Τα παιδικά της χρόνια τα πέρασε πολύ φτωχά. Έτσι από πολύ νωρίς εμφανίζεται στο θέατρο περισσότερο για να μη μένει μόνη στο σπίτι. Στην αρχή λάμβανε μέρος σε θιάσους που έκαναν τουρνέ στην ελληνική ύπαιθρο αλλά και σε παιδικές παραστάσεις όπως στη "Δασκαλίτσα" του Νικοντέμι κοντά στη Μαρίκα Κοτοπούλη. Αργότερα εμφανίζεται στο θίασο οπερέτας του Γεωργίου Ξύδη, όμως η πρώτη ουσιαστικά επαγγελματική της εμφάνιση ήταν στο θίασο της Ροζαλίας Νίκα.

Η καλλιτεχνική της αναγνώριση υπήρξε γρήγορη. Μετά από κάποιες ακόμη περιοδείες θιάσων όπως του Μάνου Φιλιππίδη το όνομά της γίνεται γνωστό στα μουσικά θέατρα της τότε Αθήνας φθάνοντας πλέον να ερμηνεύει την Εύα στην ομώνυμη οπερέτα του Φραντς Λέχαρ.

## Προσωπική ζωή
Στην αρχή της δεκαετίας του '30 γνώρισε τον Άγγελο Μαυρόπουλο, πρωταγωνιστή της οπερέτας, τον οποίο τρεις μόλις μήνες μετά το γάμο της χωρίζει, ενώ έξι μήνες μετά γέννησε τη γνωστή μετέπειτα ηθοποιό Γκέλλυ Μαυροπούλου. Στη συνέχεια υπήρξε σύζυγος του επίσης ηθοποιού Γιώργου Γαβριηλίδη (που πέθανε το 1982), τόσο στη ζωή όσο και στην τέχνη. Ήταν μόνιμη κάτοικος Αθηνών και μιλούσε επίσης γαλλικά. 

## Θάνατος
Η Μαρίκα Κρεβατά εγκατέλειψε τη θεατρική σκηνή το 1973. Τα τελευταία χρόνια της ζωής της, έπασχε από άνοια. Πέθανε στις 14 Σεπτεμβρίου 1994 σε ηλικία 84 ετών σε Κλινική της Αθήνας. Κηδεύτηκε στον Κόκκινο Μύλο. 

## Φιλμογραφία

## Θεατρικές παραστάσεις

Όλες οι πληροφορίες προέρχονται από το έντυπο πρόγραμμα της κάθε παράστασης ή/και από σχετικά δελτία τύπου.

## Παραπομπές


## Πηγές
* Έλληνες - Ελληνίδες ηθοποιοί
* Θόδωρος Έξαρχος: "Έλληνες ηθοποιοί - Αναζητώντας τις ρίζες", Βραβείο Ακαδημίας Αθηνών
* www.90lepta.com

## Εξωτερικοί σύνδεσμοι
* 
* 
* Μαρίκα Κρεββατά (φιλμογραφία) στο Filmy: Cine DataBase

Κατηγορία:Ελληνίδες ηθοποιοί κινηματογράφου
Κατηγορία:Ελληνίδες ηθοποιοί θεάτρου
Τζέιμς Κάρλαϊλ

Ο **Σερ Τζέιμς Κάρλαϊσλ** (Sir James Carlisle, 5 Αυγούστου 1937-) ήταν ο Γενικός Κυβερνήτης στην Αντίγκουα και Μπαρμπούντα από το 1993 μέχρι το 2007.  Ήταν ο πρώτος γενικός κυβερνήτης με καταγωγή από την Αντίγκουα.

## Καριέρα
Γεννήθηκε στο χωριό Μπόλανς, στην Αντίγκουα και σπούδασε στο τεχνολογικό κολέγιο του Νορθάμπτον και Οδοντιατρική (απέκτησε μπάτσελορ) στο Ντάντυ, στην Αγγλία. Παντρεμένος με τη Nalda Amelia, ανήκει στο θρησκευτικό δόγμα των Αντβεντιστών της Έβδομης Ημέρας. Εργάστηκε ως οδοντίατρος τόσο ιδιωτικά όσο και στο δημόσιο τομέα, στη χώρα του και στη Βρετανία. Την περίοδο 1961-66 υπηρέτησε στη βασιλική πολεμική αεροπορία της Αγγλίας. 

## Γενικός Κυβερνήτης
Όταν έγινε Γενικός Κυβερνήτης ανέλαβε και διοικητής του Στρατού. Διορίστηκε στο αξίωμα του Γενικού Κυβερνήτη και αντιπροσώπου της Βασίλισσας στις 10 Ιουνίου 1993. Παρέμεινε στο αξίωμα ως τις 30 Ιουνίου του 2007, οπότε τον διαδέχθηκε η Λουίζ Λέικ-Τακ.

## Παραπομπές


## Εξωτερικοί σύνδεσμοι
* https://web.archive.org/web/20120919201439/http://www.adventistreview.org/2004-1550/story1.html - Συνέντευξη.
*Επίσημη βιογραφία - υπό κατασκευή

Καρλαϊσλ
Άλφα Λύκου

thumb|right|250px
Ο **άλφα (α) Λύκου** (*Alpha Lupi, α Lup*) είναι ο φωτεινότερος αστέρας του νότιου αστερισμού Λύκου. Στον κατάλογο της «Μαθηματικής Συντάξεως» (*[[Αλμαγέστη]]ς*) του Πτολεμαίου ο αστέρας προσδιορίζεται με τη φράση: «*ο επ΄ άκρου του οπισθίου ποδός αστήρ*» (του Θηρίου ή Λύκου). Στην κινεζική αστρονομία ο α Λύκου ήταν ένας από την ομάδα 騎官 (Qí Guān = «οι Αυτοκρατορικοί Φρουροί»), μαζί με τους αστέρες β, γ, δ, ε, λ Λύκου, μ Λύκου, ο Λύκου, π Λύκου, καθώς και κ Κενταύρου. Ο ίδιος ο α Lupi προσδιοριζόταν ειδικότερα ως 騎官十 (Qí Guān shí = ο δέκατος αστέρας των Αυτοκρατορικών Φρουρών).
## Χαρακτηριστικά
Ο α Λύκου είναι αστέρας δεύτερου μεγέθους (2,30), μία φωτεινότητα που τον καθιστά άμεσα ορατό με γυμνό μάτι. Από την Ελλάδα όμως είναι ορατός πολύ χαμηλά, προς τον νότιο ορίζοντα. Με βάση παραλλακτικές μετρήσεις της διαστημικής αποστολής Hipparcos, ο αστέρας βρίσκεται σε απόσταση περίπου 460 ετών φωτός από τη Γη, ενώ ένας αμυδρός αστέρας που διακρίνεται κοντά του στο τηλεσκόπιο βρίσκεται πιθανότατα σε τελείως διαφορετική απόσταση.

Ο α Λύκου είναι γίγαντας αστέρας με φασματικό τύπο **B1.5 III**. Η μάζα του είναι περίπου δεκαπλάσια της ηλιακής, αλλά η λαμπρότητά του 25 χιλιάδες φορές μεγαλύτερη από αυτή του Ήλιου. Η ατμόσφαιρά του έχει θερμοκρασία 21.820 K, πράγμα που του προσδίδει γαλανόλευκη απόχρωση. Το 1956 ανακαλύφθηκε ότι είναι περιοδικός μεταβλητός αστέρας του τύπου β Κηφέως (βλ. παλλόμενοι μεταβλητοί αστέρες), με περίοδο 7 ώρες και 6 λεπτά (0,29585 της γήινης ημέρας). Το μέγεθός του μεταβάλλεται κατά περίπου 0,03, ή περίπου κατά 3%.

Η ιδία κίνηση του α Λύκου τον προσδιορίζει ως μέλος της υπο-ομάδας `Ανω Κενταύρου-Λύκου της ομάδας OB Σκορπιού-Κενταύρου, την κοντινότερη τέτοια ομάδα στη Γη. Η ηλικία της ομάδας εκτιμάται σε 16 ως 20 εκατομμύρια έτη.

## Δείτε επίσης
* Κατάλογος αστέρων του Λύκου

Κατηγορία:Γίγαντες αστέρες τύπου B
Κατηγορία:Λύκος (αστερισμός)
Κατηγορία:Αστέρες με ονομασία κατά Bayer
Υπερίων

Με το όνομα **Υπερίων** φέρονται:

* Υπερίων (Τιτάνας): Ένας εκ των Τιτάνων στην ελληνική μυθολογία.
* Υπερίων (Ήλιος): Ομηρικό όνομα του Ήλιου.
* Υπερίων (Πριάμου): Ένας εκ των γιων του Πριάμου.
* Υπερίων (Μεγάρων): Γιος του Αγαμέμνονα των Μεγάρων.
* Υπερίων (δορυφόρος): Δορυφόρος του πλανήτη Κρόνου
* Υπερίων (Δεξαμενόπλοιο): Δεξαμενόπλοιο του ελληνικού στόλου.
* Υπερίων (Πετρελαιοφόρο): Πετρελαιοφόρο του ελληνικού στόλου.
* Υπερίων (δένδρο): Το υψηλότερο εν ζωή δένδρο (ανήκει στο είδος Sequoia sempervirens), ύψους 115,61 μέτρων.
Ομόρρυθμη Εταιρεία

Η **ομόρρυθμη εταιρεία** (**Ο.Ε.**) θεωρείται είναι ένα νομικό πρόσωπο, που συνιστάται μεταξύ δύο ή περισσότερων προσώπων, φυσικών ή νομικών, που έχουν σκοπό να συνεμπορεύονται υπό εταιρική επωνυμία. Την ομόρρυθμη εταιρεία ιδρύουν τουλάχιστον δύο εταίροι, εισφέροντας όσο κεφάλαιο τους χρειάζεται ή όσο διαθέτουν, χωρίς να δεσμεύονται για συγκεκριμένο ποσό από τον νόμο. Οι λεπτομέρειες της συνεργασίας τους αναφέρονται στο συμβολαιογραφικό έγγραφο, που λέγεται καταστατικό. Το καταστατικό, με τη δημοσίευση του οποίου τυπικά ιδρύεται η Ο.Ε., αναφέρει τους όρους συνεργασίας, δηλαδή τι κεφάλαιο εισέφεραν οι εταίροι, πώς θα μοιράζονται τα κέρδη, ποιο θα είναι το αντικείμενο της Ο.Ε., η επωνυμία της, η έδρα της, η διάρκεια συνεργασίας κτλ.

Χαρακτηριστικό γνώρισμα της Ο.Ε., που τη διαφοροποιεί μάλιστα από άλλες προσωπικές εταιρείες, είναι η ευθύνη των εταίρων, που είναι ίδια για όλους. Καθένας ευθύνεται με όλη του την περιουσία και για το σύνολο των υποχρεώσεων της εταιρείας, όποιο και αν είναι το ύψος της συμμετοχής του στο κεφάλαιο. Στη διοίκηση συμμετέχουν ισότιμα όλοι οι εταίροι, ενώ η πιστοληπτική ικανότητα, λόγω του τρόπου κατανομής της ευθύνης, είναι αρκετά υψηλή.

## Βασικά Χαρακτηριστικά
Οι εταίροι της ομόρρυθμης εταιρείας ευθύνονται με ολόκληρη την περιουσία τους για όλες τις υποχρεώσεις της εταιρείας, με αλληλέγγυα ευθύνη τους. Με τη λύση της εταιρείας δεν παύει η ευθύνη τους. Η ομόρρυθμη εταιρεία δεν χρειάζεται συμβολαιογραφικό έγγραφο για την κατάρτισή της, αντιθέτως αρκεί ένα ιδιωτικό συμφωνητικό.

## Διαδικασία σύστασης
Το καταστατικό αποτελεί το έγγραφο της συστάσεως της εταιρείας αλλά επίσης προδιαγράφει και όλα τα βασικά θέματα που αφορούν στις σχέσεις των μετόχων, στη διοίκηση της εταιρείας, σε θέματα που αφορούν τη διάρκεια ζωής της αλλά και τη διάλυσή της. Το καταστατικό υπογράφεται από όλους τους εταίρους και δεν χρειάζεται να συνταχθεί από ή να υπογραφεί σε συμβολαιογράφο. 

Το επιμελητήριο, εφόσον ελέγξει την επωνυμία και το διακριτικό τίτλο, θεωρεί το καταστατικό για τον έλεγχο του δικαιώματος χρήσης της Επωνυμίας και Διακριτικού τίτλου.

### Δ.Ο.Υ. έδρας
Το καταστατικό της ομόρρυθμης εταιρίας, μετά την υπογραφή του και πριν 
δημοσιευθεί στο Πρωτοδικείο, προσκομίζεται στο Επιμελητήριο της έδρας της, όπου 
εγγράφεται στα βιβλία επωνυμιών η εταιρική επωνυμία, και στην αρμόδια Δ.Ο.Υ. για 
την καταβολή του νόμιμου φόρου.

Ειδικότερα, η εταιρία αυτή υπόκειται σε αναλογικό φόρο, που υπολογίζεται 
σε 1% επί της πραγματικής αξίας των εταιρικών εισφορών και που καταβάλλεται 
μέσα σε δεκαπέντε ημέρες από την υποβολή της σχετικής δήλωσης και πάντοτε πριν 
τη δημοσίευση του καταστατικού στο Πρωτοδικείο. Επίσης, καταβάλλεται 0,50% επί 
του κεφαλαίου υπέρ ΤΣΝ (Ταμείο Συντάξεως Νομικών).

### Πρωτοδικείο έδρας
Δύο αντίγραφα του καταστατικού κατατίθενται στο Πρωτοδικείο έδρας για δημοσίευση. Η δημοσίευση αυτή αποτελεί την πράξη ίδρυσης-σύστασης της Ο.Ε.

### Επιμελητήριο
Εντός δύο μηνών από τη σύσταση της εταιρείας πρέπει να εγγραφεί η εταιρεία στο οικείο επιμελητήριο.

## Παραπομπές


Κατηγορία:Εταιρική μορφή
Κατηγορία:Εμπορικό Δίκαιο
Κατηγορία:Εταιρική μορφή (Ελλάδα)
Μεμπσούτα

thumb|right|250px
Ιδιαίτερο όνομα, αραβικής προέλευσης, του αστέρα **ε** του αστερισμού των Διδύμων.

Η **Μεμπούτα** προσδιορίζεται στον κατάλογο της «Μαθηματικής Συντάξεως» (Αλμαγέστη) του Πτολεμαίου με τη φράση: «*ο επί του αριστερού γόνατος του ηγουμένου διδύμου αστήρ*».

Η Μεμπούτα είναι αστέρας τρίτου μεγέθους (3,2).

## Δείτε επίσης
* Κατάλογος αστέρων των Διδύμων

Κατηγορία:Αστέρες με ονομασία κατά Bayer
Κατηγορία:Δίδυμοι (αστερισμός)
Κατηγορία:Υπεργίγαντες αστέρες τύπου G
Μαρσέλ Μπρόιερ

thumb|200px|η πολυθρόνα από επινικελωμένους ατσάλινους σωλήνες ''Wassily'', ένα από τα διασημότερα αντικείμενα του.
Ο **Μαρσέλ Μπρόιερ** (ουγγρικά: *Marcel Lajos Breuer*, 21 Μαΐου 1902 – 1 Ιουλίου 1981) ήταν Ούγγρος αρχιτέκτονας και σχεδιαστής επίπλων. 

## Βιογραφία
Γεννήθηκε στο Πετς της Ουγγαρίας. Σπούδασε και δίδαξε στο Μπαουχάους στη δεκαετία του 1920, τονίζοντας το συνδυασμό τέχνης και τεχνολογίας. Εργάστηκε αργότερα στο Βερολίνο, σχεδιάζοντας σπίτια και εμπορικά καταστήματα, καθώς επίσης και διάφορα μεταλλικά επίπλα, των οποίων τα αντίγραφα είναι ακόμα στην παραγωγή σήμερα.

Πέθανε στη Νέα Υόρκη.

## Παραπομπές


## Βιβλιογραφία
* *Marcel Breuer*, Taschen Köln 2001, ISBN 3-8228-5779-3

## Εξωτερικοί σύνδεσμοι
* 
* marcelbreuer.org 

Κατηγορία:Αμερικανοί αρχιτέκτονες
Κατηγορία:Αμερικανοί βιομηχανικοί σχεδιαστές
Κατηγορία:Σχεδιαστές επίπλων
Κατηγορία:Ούγγροι αρχιτέκτονες
Κατηγορία:Αμερικανοεβραίοι
Κατηγορία:Μοντερνιστές αρχιτέκτονες
Νίκος Ζωγράφος

Ο **Νίκος Ζωγράφος** (*Nicos Zographos*) είναι βιομηχανικός σχεδιαστής. Γεννήθηκε στην Ελλάδα και εκπαιδεύτηκε στις ΗΠΑ. Εργάστηκε για το S.O.M., το αρχιτεκτονικό γραφείο που διαμόρφωσε τις ιδέες του Μπάουχαους για να τις ταιριάξει στην προτιμημένη εικόνα του αμερικανικού εταιρικού κτηρίου.

Το 1964 άνοιξε το δικό του γραφείο και την κατασκευαστική εταιρία του. Ως κατασκευαστής μιας γραμμής επίπλων, εργάζεται σε μια εμπορική επιχείρηση.

Αρχιτέκτονες όπως ο Philip Johnson, ο Βάλτερ Γκρόπιους και ο Ι.Μ. Πέι έχουν χρησιμοποιήσει τα έπιπλα και τα αντικείμενά του με σκοπό να συμπληρώσουν τα κτήριά τους.

## Παραπομπές


## Βιβλιογραφία
**The Design Art of Nicos Zographos* του Peter Bradford με δοκίμια των Harry Wolf, George Lois, Peter Blake, ISBN 1-58093-066-2, monacellipress

## Εξωτερικοί σύνδεσμοι
* Zographos.com
* εικόνες των επίπλων του
*  βιογραφία

Κατηγορία:Έλληνες αρχιτέκτονες
Κατηγορία:Έλληνες βιομηχανικοί σχεδιαστές
Κατηγορία:Σχεδιαστές επίπλων
Βάιρα Βίκε-Φραϊμπέργκα

Η **Βάιρα Βίκε-Φραϊμπέργκα** (**Vaira Vīķe-Freiberga**) (Ρίγα, 1 Δεκεμβρίου 1937) είναι Λετονή καθηγήτρια ψυχολογίας η οποία μετά την καριέρα της στο πανεπιστήμιο, στον Καναδά, επέστρεψε στη Λετονία όπου εξελέγη πρόεδρος της χώρας για δυο θητείες, από το 1999 μέχρι το 2007. 

Γεννήθηκε στη Ρίγα την 1η Δεκεμβρίου του 1937. Οι γονείς της Vaira Vīķe-Freiberga έφυγαν πρόσφυγες από τη Λετονία το τέλος του 1944 για να αποφύγουν τη Σοβιετική κατοχή της χώρας. Πήγαν στη Γερμανία όπου παρέμειναν σε καταυλισμό εκτοπισμένων μέχρι το 1949, οπότε μετακόμισαν ξανά, πηγαίνοντας στο Μαρόκο, στην Καζαμπλάνκα, όπου φοίτησε σε γαλλικό σχολείο. Το 1954 η οικογένειά της μετακόμισε στον Καναδά όπου τελείωσε το λύκειο και φοίτησε ψυχολογία στο Βικτόρια Κόλετζ του Πανεπιστημίου του Τορόντο. Πήρε το πρώτο πτυχίο της στην Ψυχολογία το 1958 και μάστερς το 1960. Εργάστηκε από το 1960 μέχρι το τέλος του 1961 στο Ψυχιατρικό Νοσοκομείο του Μόντρεαλ και μετά συνέχισε τις σπουδές της στο Πανεπιστήμιο Μακγκίλ του Μόντρεαλ (διδάσκοντας ταυτόχρονα με μερική απασχόληση στο Πανεπιστήμιο Κονκόρντια). Από το πανεπιστήμιο Μακγκίλ, πήρε διδακτορικό το 1965 στην ψυχολογία. Από το 1965 μέχρι το 1998 ήταν καθηγήτρια της Ψυχολογίας στο Πανεπιστήμιο του Μόντρεαλ. Παντρεύτηκε τον Imants Freibergs , καθηγητή Πληροφορικής, επίσης Λετονικής καταγωγής, καθηγητή επιστήμης των υπολογιστών στο Κεμπέκ του Μόντρεαλ με τον οποίο απέκτησαν 2 παιδιά. Ο σύζυγός της απεβίωσε σε ηλικία 91 ετών την 1η Ιανουαρίου 2026.

Το 1998, η Βάιρα Βίκε-Φραϊμπέργκα επέστρεψε στη Λετονία, μετά από αίτημα του πρωθυπουργού της χώρας για να ηγηθεί του Λετονικού Ινστιτούτου. Εννέα μήνες αργότερα εκλέχθηκε Πρόεδρος της Λετονίας το 1999 και επανεξελέγη το 2003 και τις δυο φορές με σημαντική πλειοψηφία.

Μετά τη θητεία της στην προεδρία της χώρας τον Ιούλιο του 2007 είναι ενεργή με ομιλίες και συμμετοχές σε διεθνείς οργανώσεις. Ήταν ανάμεσα στους ιδρυτές και είναι σημερινή πρόεδρος του Κλαμπ της Μαδρίτης, μη κερδοσκοπικής οργάνωσης για την δημοκρατία στη διεθνή κοινότητα  με μέλη πρώην προέδρους και πρώην πρωθυπουργούς χωρών. 

## Παραπομπές


## Βιβλιογραφία
* 
* 
* 

## Εξωτερικοί σύνδεσμοι
* 

Κατηγορία:Πρόεδροι της Λετονίας
Κατηγορία:Λετονοί πολιτικοί
Κατηγορία:Αποδέκτες του Τάγματος του Λευκού Αετού (Πολωνία)
Κατηγορία:Μεγαλόσταυροι του Τάγματος της Αξίας της Δημοκρατίας της Πολωνίας
Μικαέλ Ζαν

Η **Μικαέλ Ζαν** (*Michaëlle Jean*, γενν. 6 Σεπτεμβρίου 1957) είναι η πρώτη γυναίκα γενική γραμματέας του Διεθνούς Οργανισμού Γαλλοφωνίας από το 2015 και υπηρέτησε ως γενική κυβερνήτρια του Καναδά από τις 27 Σεπτεμβρίου 2005 ως την 1η Οκτωβρίου 2010.

## Βιογραφία
Κατάγεται από την Αϊτή. Γεννήθηκε στο Πορτ-ο-Πρενς της Αϊτής στις 6 Σεπτεμβρίου 1957. Το 1968, η οικογένειά της αναγκάσθηκε να εγκαταλείψει τη χώρα και να εγκατασταθεί στο Κεμπέκ, προκειμένου να γλιτώσει από το τυραννικό καθεστώς του δικτάτορα Φρανσουά Ντυβαλιέ. Η Ζαν σπούδασε ιταλική και ισπανική φιλολογία, αρχικά στο Πανεπιστήμιο του Μόντρεαλ και κατόπιν στην Ιταλία, στα Πανεπιστήμια της Φλωρεντίας, της Περούτζιας και του Μιλάνου. 

Εργάστηκε για το καναδικό Υπουργείο Απασχόλησης και ασχολήθηκε με θέματα προστασίας των κοινωνικά ασθενέστερων ομάδων, μεταναστών και γυναικών. Για μεγάλο διάστημα ήταν δημοσιογράφος και παρουσιάστρια στο κεντρικό δελτίο ειδήσεων του κρατικού τηλεοπτικού δικτύου Radio-Canada. 

Το 2005, με πρόταση του τότε πρωθυπουργού της χώρας, Πωλ Μάρτιν, και με την αποδοχή όλων των ομοσπονδιακών κομμάτων, πλην του αυτονομιστικού «Bloc Québécois», η Ζαν ανέλαβε το αξίωμα της γενικής κυβερνήτριας του Καναδά. Στον λόγο που εκφώνησε κατά την ανάληψη των καθηκόντων της, η Ζαν υποσχέθηκε να εργαστεί για να «σπάσει τις μοναξιές», δηλαδή να φέρει πιο κοντά τους αγγλόφωνους και τους γαλλόφωνους Καναδούς.

Τυπικώς, η Ζαν αντιπροσωπεύει στον Καναδά την βασίλισσα του Ηνωμένου Βασιλείου, η οποία εξακολουθεί να είναι η κεφαλή της πρώην βρετανικής αποικίας, ως Βασίλισσα του Καναδά. Τόσο η βασίλισσα του Καναδά, όσο και η γενική κυβερνήτρια, δεν έχουν καμία ουσιαστική εξουσία. Εν τούτοις η γενική κυβερνήτρια του Καναδά μπορεί να παίξει πρωτεύοντα ρόλο στις πολιτικές εξελίξεις σε περιόδους κυβερνητικής αστάθειας, όπως π.χ. όταν δεν υπάρχει αυτοδύναμη κυβέρνηση. 

Με την ανάληψη των καθηκόντων της ως γενική κυβερνήτρια, η Μικαέλ Ζαν δέχθηκε επίθεση από τον καναδικό Τύπο και από εθνικιστικούς κύκλους του Κεμπέκ, ακόμα και από συγγενικά της πρόσωπα, που την κατηγόρησαν ότι στο παρελθόν είχε ταχθεί υπέρ της απόσχισης της επαρχίας από τον Καναδά και ότι «πρόδωσε» τον αγώνα των γαλλόφωνων εθνικιστών. Παρόμοιες κατηγορίες έγιναν και εις βάρος του συζύγου της. Ο σύζυγος της Ζαν, σκηνοθέτης του κινηματογράφου Ζαν-Ντανιέλ Λαφόντ (Jean-Daniel Lafond), έχει γεννηθεί στη Γαλλία, ενώ το ζεύγος έχει μία υιοθετημένη κόρη, την Μαρί-Εντέν (Marie-Éden), η οποία έχει γεννηθεί στην Αϊτή.

Το 2010 την διαδέχθηκε στο αξίωμά της ο Ντέιβιντ Λόιντ Τζόνστον.

Στις 20 Νοεμβρίου 2014 η Ζαν επιλέχθηκε ως η επόμενη Γενική Γραμματέας του Διεθνούς Οργανισμού Γαλλοφωνίας, αναλαμβάνοντας καθήκοντα την 1η Ιανουαρίου 2015. 

## Παραπομπές


## Εξωτερικοί σύνδεσμοι
* 
* Επίσημη Ιστοσελίδα του Γραφείου της Γενικής Κυβερνήτριας του Καναδά (αγγλικά και γαλλικά)

Κατηγορία:Καναδοί πολιτικοί
Κατηγορία:Κεμπέκ
Όσμπουρν Φλέμινγκ

Ο **Όσμπουρν Φλέμινγκ** (*Osbourne Berrington Fleming*) είναι πολιτικός από την Ανγκουίλα και αρχηγός κυβέρνησης από το 2000 ως το 2010. 

## Προφίλ
Γεννήθηκε στις 18 Φεβρουαρίου του 1940. Το πλήρες όνομά του είναι Osbourne Berlington και έγινε ανώτερος υπουργός στις 6 Μαρτίου του 2000, τρεις μέρες μετά τη νίκη του Ενωμένου Μετώπου στις εκλογές (συντηρητικός συνασπισμός που συμπεριλαμβάνει το κόμμα του Φλέμινγκ, που ονομάζεται Εθνικός Συνασπισμός Ανγκουίλας). Ο συνασπισμός κέρδισε τουλάχιστον 4 επί συνόλου 7 εδρών στις εκλογές του 2000. Ο Φλέμινγκ παρέμεινε στην εξουσία έπειτα από τη διεξαγωγή των γενικών εκλογών στις 21 Φεβρουαρίου του 2005, κατά τις οποίες  ο συνασπισμός κέρδισε 4 έδρες από 7 στη Βουλή. Η νέα κυβέρνηση ορκίστηκε στις 22 Φεβρουαρίου του 2005.

Έπειτα από την ήττα του κόμματός του στις εκλογές που διεξήχθησαν στις 15 Φεβρουαρίου 2010, αποχώρησε από την πρωθυπουργία. Τον διαδέχθηκε ο Χιούμπερτ Χιουζ.

## Παραπομπές


Φλεμιγκ
Αλφρέντ Μοϊσίου

Ο **Αλφρέντ Σπύρος Μοϊσίου** (, γενν. 1 Δεκεμβρίου 1929) είναι Αλβανός πολιτικός ο οποίος διετέλεσε πρόεδρος της Αλβανίας από το 2002 μέχρι το 2007. 

Γεννήθηκε στη Σκόδρα, την 1η Δεκεμβρίου 1929. Σπούδασε σε στρατιωτική σχολή και αργότερα ασχολήθηκε με την πολιτική. Ήταν ανεξάρτητος πολιτικός και προσπάθησε να συμφιλιώσει τις πολιτικές παρατάξεις της χώρας του. Έγινε Πρόεδρος στις 24 Ιουλίου 2002. Τον διαδέχθηκε ο Μπαμίρ Τόπι.

## Παραπομπές


Κατηγορία:Πρόεδροι της Αλβανίας
Miramax

Η **Miramax, LLC**, επίσης γνωστή ως **Miramax Films**, είναι μια ιδιωτική εταιρεία παραγωγής κινηματογραφικών ταινιών, και ανήκει στις Μεγάλες Δέκα των Ηνωμένων Πολιτειών. 

## Ιστορία

Ιδρύθηκε από τα αδέρφια Harvey and Bob Weinstein το 1979, και την ονόμασαν από τα πρώτα ονόματα των γονιών τους  Max και Miriam. Η εταιρεία αρχικά δημιουργήθηκε για τη διανομή ανεξάρτητων ταινιών που είχαν απορριφθεί από τις μεγάλες εταιρείες. Η εταιρεία στη δεκαετία του 90 έβγαλε πάρα πολλές επιτυχημένες εμπορικά ταινίες. Εφτά από αυτές έκαναν εισπράξεις περισσότερα από 100εκ$.

Το 1993 η Walt Disney Company αγόρασε την Miramax για 70εκ$. Τα αδέρφια Weinstein διοικούσαν την εταιρεία μέχρι το 2005 οπότε και έφυγαν από την εταιρεία, υπό τη διοίκηση του Ντάνιελ Μπάτσεκ.

Το 2010 η Walt Disney Company πούλησε την εταιρεία για $663 εκατ. στην Filmyard Holdings.

## Φιλμογραφία

## Παραπομπές

Κατηγορία:Paramount Pictures
Κατηγορία:Κινηματογραφικές εταιρίες παραγωγής
Κατηγορία:Εταιρείες διανομής ταινιών των Ηνωμένων Πολιτειών
Κατηγορία:Πρώην Θυγατρικές της The Walt Disney Company
Υπερούσιος

Κατά ερμηνεία του όρου *Υπερούσιος* είναι εκείνος που τυγχάνει υπεράνω της ουσίας, ή υπεράνω της φύσης.

**Υπερούσιος** χαρακτηρίσθηκε από τους θεολογούντες των πρώτων μετά Χριστόν χρόνων ο Θεός (Χριστιανισμός) ως «*επέκεινα της ουσίας κείμενος*», (Ιουστίνος, Μέγας Αθανάσιος, Ιωάννης ο Δαμασκηνός κ.ά.).

Ως Υπερούσιος όμως, ανυμνείται από τους υμνογράφους της Χριστιανικής Εκκλησίας  και ο Χριστός, το δεύτερο πρόσωπο της Τριαδικής Θεότητας ("*Η Παρθένος σήμερον τον υπερούσιον τίκτει ...κλπ.*").

Κατηγορία:Θρησκευτικές προσαγορεύσεις
Υπερίων (μυθολογία)

Με το όνομα **Υπερίων** φέρονται:

* Υπερίων (Τιτάνας): Ένας εκ των Τιτάνων στην ελληνική μυθολογία.
* Υπερίων (Ήλιος): Ομηρικό όνομα του Ήλιου.
* Υπερίων (Πριάμου): Ένας εκ των γιων του Πριάμου.
* Υπερίων (Μεγάρων): Γιος του Αγαμέμνονα των Μεγάρων.
* Υπερίων (δορυφόρος): Δορυφόρος του πλανήτη Κρόνου
* Υπερίων (Δεξαμενόπλοιο): Δεξαμενόπλοιο του ελληνικού στόλου.
* Υπερίων (Πετρελαιοφόρο): Πετρελαιοφόρο του ελληνικού στόλου.
* Υπερίων (δένδρο): Το υψηλότερο εν ζωή δένδρο (ανήκει στο είδος Sequoia sempervirens), ύψους 115,61 μέτρων.

Στην ελληνική μυθολογία ο Τιτάνας **Υπερίων** ήταν εκείνος που γέννησε με την σύζυγό του Θεία, τον Ήλιο, τη Σελήνη και την Ηώ.

Κυριολεκτικώς,, ο Υπερίων - τόσο κατά το όνομα (= αυτός που υπερίπταται της γης), όσο και κατά την έννοια - αποδίδει την πρώιμη αντίληψη των παρατηρήσεων συγκεκριμένων ουρανίων φαινομένων του 24ώρου.

## Παραπομπές


## Εξωτερικοί σύνδεσμοι
* 

Κατηγορία:Τιτάνες
Κιλομπάιτ

Ένα **κιλομπάιτ** (από το πρόθεμα SI *[[Χιλιόγραμμο|Κιλό]]* που σημαίνει χίλια) είναι μονάδα πληροφορίας ή αποθηκευτικού χώρου υπολογιστή που ισούται με 1024 ή (περίπου) 1000 μπάιτς. Στην συντομευμένη του εκδοχή γράφεται **KB**, **kB**, **Kbyte**, **kbyte**, ή ακόμα **K** **k**.

Αρχικά ο όρος "κιλομπάιτ" χρησιμοποιούνταν για να δηλώσει μια τιμή 1024 μπάιτ (210), γιατί στο δυαδικό αριθμητικό σύστημα , το 'φυσικό' σύστημα των ψηφιακών υπολογιστών, μετράμε τις ποσότητες σε δυνάμεις του δύο και 210 είναι περίπου ίσο με 1000. Καθώς όμως οι υπολογιστές διαδόθηκαν περισσότερο, αυτή η λανθασμένη χρήση του προθέματος *κιλό* στον χώρο των υπολογιστών επεκτάθηκε από την αργκό των επαγγελματιών της πληροφορικής και στο ευρύ κοινό δημιουργώντας σύγχυση.

Έχει προταθεί ότι θα μπορούσε να χρησιμοποιηθεί το κεφαλαίο πρόθεμα **Κ** για να ξεχωρίζουμε την ποσότητα 1024 από το SI πρόθεμα **k**, και παρόλο που δεν έχει επισημοποιηθεί μια τέτοια χρήση, αποτελεί καθημερινή πρακτική (αν και το **Κ** χρησιμοποιείται ως SI σύμβολο για την μονάδα Κέλβιν). Ωστόσο μια τέτοια πρακτική δεν θα μπορούσε να επεκταθεί και στα προθέματα μεγαλύτερης τάξης, αφού το σύστημα SI χρησιμοποιεί ήδη τα προθέματα **m** και **M** με την σημασία "χιλιοστό" και "εκατομμυριάδα" αντίστοιχα.

Συνεπώς αυτά τα προθέματα μπορούν να χρησιμοποιηθούν με τις δεκαδικές (δυνάμεις του 10) είτε τις δυαδικές (δυνάμεις του 10) τιμές ανάλογα με τα συμφραζόμενα:

* 1024 μπάιτ (210): Αυτός ο ορισμός χρησιμοποιείται όταν αναφερόμαστε σε χωρητικότητα μνήμης και άλλες ποσότητες που βασίζονται σε δυνάμεις του δύο. Πολλά προγράμματα το χρησιμοποιούν για να εκφράσουν χωρητικότητα αποθηκευτικών μέσων γενικά, αυτό όμως έχει απαγορευτεί από το SI πρότυπο.(http://www.bipm.org/utils/en/pdf/si-brochure.pdf section 3.1, marginal note),
και οι περισσότεροι οργανισμοί τυποποίησης προτείνουν για αυτή την χρήση τον όρο **[[κιμπιμπάιτ]]** (**KiB**). Αν και ο όρος "κιμπιμπάιτ" χρησιμοποιείται σπάνια στην πράξη έχει αρχίσει να υιοθετείται από λογισμικό στο οποίο η ακρίβεια είναι σημαντική,
όπως το BitTorrent και τον πυρήνα του Linux. 

* 1000 μπάιτ (103): Αυτός ο ορισμός είναι συμβατός με το SI πρόθεμα, και προτείνεται για όλες τις χρήσεις από οργανισμούς τυποποίησης όπως οι IEC, IEEE, και ISO, με την συντομογραφία "kB". Η ευρέως διαδεδομένη χρήση του ορισμού του K ως 1024 σημαίνει ότι όποιος χρησιμοποιεί το "κιλομπάιτ" να σημαίνει 1.000 υπάρχει πιθανότητα να προκαλέσει σύγχυση. Παρόλα αυτά είναι σύνηθες να χρησιμοποιούμε τον ορισμό 1.000 όταν παίρνουμε-παράγουμε μετρήσεις σε κιλομπάιτ από ποσότητες που δεν βασίζονται σε δυνάμεις του δύο, όπως ο χρονισμός ρολογιού (clock rate) ή η συχνότητα μετάδοσης μπιτ.

Συνέκρινε με το κιλομπίτ όπου χρησιμοποιούμε το πρόθεμα με το δεκαδικό του νόημα (=1000).

Κατηγορία:Μονάδες μέτρησης πληροφορίας
Κατηγορία:Μνήμη υπολογιστή
JetBlue Airways

Το 2001, η JetBlue ξεκίνησε τη δημιουργία ενός κόμβου στο Λονγκ Μπητς (*Long Beach*) της Καλιφορνίας και ενός ακόμη, στο αεροδρόμιο Λόγκαν της Βοστώνης το 2004. Έχει επίσης σημαντική παρουσία στο Όκλαντ (*Oakland*), κοντά στο Σαν Φρανσίσκο, στο Φορτ Λοτερντέηλ (Fort Lauderdale), και στο αεροδρόμιο Ντουλς της Ουάσινγκτον. Η εταιρεία πραγματοποιεί πτήσεις κυρίως στις Ηνωμένες Πολιτείες, στην Καραϊβική, τις Μπαχάμες και την Βερμούδα.

## Προορισμοί

### Συμφωνίες κοινού κωδικού
Η JetBlue Airways έχει κοινό κωδικό με τις ακόλουθες αεροπορικές εταιρείες:

* Aer Lingus
* Azul Brazilian Airlines
* El Al
* Emirates 
* JetSuiteX 
* Hawaiian Airlines
* Lufthansa
* South African Airways
* TAP Air Portugal

## Στόλος
Ο στόλος της JetBlue Airways αποτελείται από τα ακόλουθα αεροσκάφη (από τον Ιούνιο του 2018).

## Παραπομπές


## Εξωτερικοί σύνδεσμοι

* Ιστορία της JetBlue

Κατηγορία:Αμερικανικές αεροπορικές εταιρείες
Γουαγιακίλ

thumb|right|200px|Μια άποψη του ''Γουαγιακίλ''.
Το **Γουαγιακίλ** (*Guayaquil*) είναι η μεγαλύτερη πόλη του Εκουαδόρ, καθώς και το κυριότερο λιμάνι της χώρας. Οι γεωγραφικές συντεταγμένες της είναι 2,21° Ν 79,90° Δκαι βρίσκεται σε απόσταση περίπου 250 χιλιομέτρων νότια-νοτιοδυτικά της πρωτεύουσας του Ισημερινού, το Κίτο.

Τα σπουδαιότερα αξιοθέατα στο Γουαγιακίλ είναι τα εξής:
* Μαλεκόν 2000
* Μαλεκόν δελ Σαλάδο
* Μπάριο λας Πένιας
* Πάρκε ελ Σεντενάριο
* Λα Ροτόντα

## Παραπομπές


## Εξωτερικοί σύνδεσμοι
* Πληροφορίες για το Γουαγιακίλ 

Κατηγορία:Πόλεις του Ισημερινού